

PRAVILNIK organizacije nagradne igre Ozimnica 2026.

1. Splošne določbe[image: Slika 1]
Ta pravila določajo pravila in pogoje sodelovanja v nagradni igri »Nagradna igra: Ozimnica 2026«   (v nadaljevanju: nagradna igra), ki jo za organizatorja Eta Kamnik d.o.o., Kajuhova pot 4, 1241 Kamnik (v nadaljevanju organizator), izvaja agencija Agencija 101 d.o.o., Gogalova ulica 1, 1000 Ljubljana, matična št. 3439780000 (v nadaljevanju: Izvajalec).
Vsi podatki in informacije so posredovani Organizatorju oziroma Izvajalcu. 
Nagradna igra poteka od 31. 08. 2026 do 01. 12. 2026 do 23:00. Vsaka oseba lahko v nagradni igri sodeluje samo enkrat z enim elektronskim naslovom.

2. Potek nagradne igre in pogoji sodelovanja
V nagradni igri lahko sodelujejo vsaka polnoletna fizična oseba, s stalnim prebivališčem v Evropski uniji, ki bodo v skladu z navodili izpolnili vse potrebne pogoje. Nakup ni pogoj za sodelovanje.
V nagradni igri ne smejo sodelovati zaposleni pri organizatorju in zaposleni v podjetju ETA KAMNIK d.o.o., ki kakorkoli sodelujejo pri izvedbi nagradne igre ali so kakorkoli povezani s poslovanjem organizatorja ter njihovi ožji družinski člani in osebe, mlajše od 18 let.
V nagradni igri lahko posamezniki sodelujejo z glasovanjem na strani https://natureta.si/izberi-nov-okus-ozimnice/

3. Nagrade

V petek 4.12.2026, sledi žrebanje vseh prijavljenih za glavne nagrade:
· 1x Veliki paket “Ozimnica” (4 × Rdeča pesa 1000 g; 4 × Kislo zelje 1000 g; 4 × Kisla repa 1000 g; 4 × Kamniške kumarice 1000g; 1 x Čičerika 3x190g, 1 x Koruza 3x200g, 1 x Grah 3x200g) v vrednosti 41 EUR

· 1x Mali paket “Ozimnica” (4 × Rdeča pesa 1000 g; 4 × Kislo zelje 1000 g; 1 x Grah 3x200g, 1 x Rjavi fižol 3x190g, 1 x Čičerika 3x190g) v vrednosti 24 EUR

· 3x paket najbolje prodajanih izdelkov Ozimnice (4 × Rdeča pesa 1000 g; 4 × Kamniške kumarice 1000g; 1 x Grah 3x200g) v vrednosti 20 EUR

· 10x odpirač Natureta v vrednosti 3,99 EUR
· 10x kuhinjska krpa Natureta v vrednosti 2,98 EUR
· 15x ogled proizvodnje ETA Kamnik
· 15x 10% popust za nakup v spletni trgovini Natureta

Pomembno: Vsak udeleženec lahko v okviru celotne nagradne igre prejme največ eno nagrado. Če je ista oseba izžrebana večkrat, se ji podeli prva izžrebana nagrada, za preostale nagrade pa se žreb ponovi.
Pogoji kupona: Kupon za 10 % popust je enkraten, velja do 31. 12. 2027, ni prenosljiv, ni izplačljiv v gotovini in ga ni mogoče kombinirati z drugimi promocijskimi kodami, popusti ali ugodnostmi. Kupon se lahko uporabi le v spletni trgovini Natureta.
Nagrade niso zamenljive za denar, niso izplačljive v gotovini in jih ni mogoče zamenjati za drugo blago ali storitve. Prenos nagrade na tretjo osebo je mogoč le s predhodnim pisnim soglasjem organizatorja, razen kadar je pri posamezni nagradi izrecno določeno drugače.
Navedene vrednosti paketov so ocenjene maloprodajne vrednosti. Končna vrednost se določi po cenah oziroma interni evidenci organizatorja na dan podelitve nagrade.


4. Izbor, objava in obveščanje nagrajencev
Organizator nagradne igre bo najkasneje do 7. 12. 2026, z naključnim žrebom določil nagrajence finalnega žrebanja v skladu s temi Pravili. V žrebanje se vključijo vsi sodelujoči, ki so sodelovali v času trajanja nagradne igre in izpolnjujejo vse ostale pogoje teh pravil.
V primeru navedbe nepopolnih, nepravilnih ali neresničnih podatkov lahko organizator podelitev nagrade zavrne in žreb ponovi ter nagrado podeli novo izbranemu sodelujočemu.
Nagrajenci v nagradni igri bodo najkasneje do 9. 12. 2026 obveščeni po elektronski pošti in objavljeni na spletni strani https://natureta.si/izberi-nov-okus-ozimnice/
Izžrebanci finalnega žreba organizatorju nagradne igre izrecno dovoljuje objavo svojih osebnih podatkov v sredstvih javnega obveščanja in na svetovnem spletu z namenom obveščanja o rezultatih žrebanja oz. prevzema nagrade.
Pritožba na žreb nagrajenca na podlagi Pravil ni mogoča.

5. Prevzem nagrad
Nagrajenec mora v sedmih dneh od prejema obvestila organizatorju posredovati zahtevane podatke in potrditi sprejem nagrade. Če se v tem roku ne odzove ali ne posreduje zahtevanih podatkov, se šteje, da se nagradi odpoveduje.

Nagrajenci bodo nagrade dobili poslane po pošti na naslov, ki ga bodo posredovali organizatorju. 

Način dostave oziroma prevzema materialnih nagrad bo naveden v obvestilu nagrajencu. Organizator ne odgovarja za zamude ali nedostavo, ki so posledica napačno posredovanih podatkov nagrajenca.

Dobitniki nagrad, katerih vrednost presega 42,00 EUR, so po zakonu davčni zavezanci in so dolžni ob prevzemu nagrade organizatorju sporočiti naslednje podatke: ime in priimek, naslov in davčno številko. V nasprotnem primeru izgubijo pravico do nagrade.

Organizator bo od dobitka za nagrajenca skladno z veljavno zakonodajo obračunal in plačal akontacijo dohodnine. Prejemniku nagrade se v skladu z zakonom o dohodnini bruto vrednost dobitka všteva v davčno osnovo.

Ogled proizvodnje se izvede v terminu, ki ga določi organizator ob upoštevanju organizacijskih, varnostnih, higienskih in proizvodnih pogojev. Nagrajenec mora spoštovati vsa navodila organizatorja. Če se ogleda v ponujenem terminu ne more udeležiti, organizator ni dolžan zagotoviti nadomestnega termina ali druge nagrade.




6. Uporaba in varstvo osebnih podatkov in fotografij
Nagrajenci v nagradni igri organizatorju kot upravljavcu osebnih podatkov dovoljujejo, da, do preklica sodelujočega, vodi, vzdržuje in obdeluje zbirko zbranih osebnih podatkov izključno za namene obveščanja o nagradni igri, obveščanja o novostih ponudbe, za namene vzorčenja, anketiranja in statistične obdelave podatkov, za prilagajanje ponudbe in segmentacije, za raziskave trga, ter za druge trženjske namene organizatorja nagradne igre skladno z Zakonom o varstvu osebnih podatkov (ZVOP-1-UPB1, Ur.l.RS, št. 94/2007).
Organizator se zavezuje, da osebnih podatkov ne bo posredoval tretjim osebam, razen v kolikor bi to bilo potrebno zaradi izvedbe nagradne igre ali za zgoraj navedene potrebe, svojim zunanjim izvajalcem in partnerjem, s katerimi ima sklenjene ustrezne pogodbe. V času upravljanja osebnih podatkov ima posameznik možnost vpogleda, prepisa, kopiranja, dopolnitve, popravka, blokiranja in izbrisa osebnih podatkov v zbirki podatkov, skladno z veljavnimi predpisi. Sodelujoči lahko od organizatorja kadarkoli zahteva, da v 15 dneh trajno ali začasno preneha uporabljati njegove osebne podatke za namen neposrednega trženja, in sicer s klikom na povezavo za odjavo v nogi posameznega promocijskega sporočila, po e-pošti na elektronski naslov info@eta-kamnik.si ali pisno na naslov organizatorja.
Organizator se obvezuje, da bo podatke obdeloval in varoval v skladu z Zakonom o varstvu osebnih podatkov.

7. Odgovornosti organizatorja
Organizator in izvajalec ne prevzemata nikakršne odgovornosti za: izpad omrežja ali drugih tehničnih motenj, ki bi lahko motile pošiljanje odgovorov.
Kakršnekoli posledice, ki bi jih lahko prijavitelj ali sodelujoči utrpel zaradi sodelovanja ali zaradi prejema nagrade.
Organizator in izvajalec ne nosita nobenih stroškov, ki bi pri sodelujočemu ali nagrajencu nastali zaradi sodelovanja v nagradni igri.

8. Spremembe in predčasna prekinitev
Organizator lahko v primeru višje sile, tehničnih težav, zakonskih sprememb ali drugih okoliščin, na katere nima vpliva, nagradno igro spremeni, začasno prekine ali predčasno zaključi. O vsaki bistveni spremembi bo udeležence obvestil na spletni strani www.natureta.si.

9. Končne določbe
S sodelovanjem udeleženci pristanejo na pravila nagradne igre, ki so objavljena na spletni strani: https://natureta.si/izberi-nov-okus-ozimnice/
Organizator si pridržuje pravico do sprememb pravil in pogojev sodelovanja v nagradni igri in se zavezuje, da bo ob vsaki spremembi oz. dopolnitvi le-teh dopolnjene pogoje objavil na spletni strani: https://natureta.si/izberi-nov-okus-ozimnice/

Eta Kamnik d.o.o.
Kamnik, 11. 08. 2026

